

Riigikohus on Eesti Vabariigi kõrgeim kohus, kes vaatab kassatsiooni korras läbi ringkonnakohtute lahendeid ning teostab põhiseaduslikkuse järelevalvet.

Võtame eemalviibiva töötaja asendamiseks tähtajaliselt tööle õigusteabe- ja koolitusosakonna

**NÕUNIKU,**

kelle töö on analüüsida Eesti kohtunike ja kohtuteenistujate koolitusvajadust eraõiguse valdkonnas, ehitada üles sellele vajadusele kõige paremini vastav plaan ning viia see ellu.

**Heal kandidaadil on**

* väga head teadmised eraõigusest
* oskus luua kontakte ja teha koostööd erinevate partneritega
* julgus kaasa rääkida ja ettepanekuid teha
* väga hea eesti ja inglise keele oskus
* vähemalt bakalaureusekraad õigusteaduses

**ning ta on**

* hea analüüsi- ja organiseerimisvõimega
* julge suhtleja
* süsteemne ja kohusetundlik
* algatusvõimeline ja iseseisev

**Omalt poolt pakume** väärtuslikku kogemust Eesti kohtusüsteemi edendamisel, häid töö- ja enesetäiendamise tingimusi ning suurepärast meeskonda. Ametikoht eeldab täiskohaga tööd asukohaga Tartus.

**Esitatavad dokumendid**

* kandideerimisavaldus ühes motivatsioonikirjaga
* elulookirjeldus (CV)
* omandatud haridust tõendava dokumendi ja akadeemilise õiendi (hinnetelehe) koopia
* isikut tõendava dokumendi koopia

Kandideerimiseks vajalikud dokumendid palume esitada märgusõna „Nõuniku konkurss“ all Riigikohtu aadressil Lossi 17, 50093 Tartu või elektrooniliselt aadressil [info@riigikohus.ee](mailto:info@riigikohus.ee). Dokumentide esitamise tähtaeg on 1. oktoober 2018.

Täiendavat informatsiooni konkursi kohta saab telefonil 730 9035 ja

e-posti aadressil Piret.Raadom@riigikohus.ee.